FI Euroopan unionin virallinen lehti C 220/26

EFTAn valvontaviranomaisen tiedonanto, joka koskee Norjan tekemiä poikkeuksia tiettyjen ominaisuuksien osalta, jotka on määritelty ETA-sopimuksen liitteessä XXI olevassa kohdassa 18 wb tarkoitetussa säädöksessä (koulutusta ja elinikäistä oppimista koskevien tilastojen tuottamisesta ja kehittämisestä annetun Euroopan parlamentin ja neuvoston asetuksen (EY) N:o 452/2008 täytäntöönpanemisesta koulutusjärjestelmiä koskevien tilastojen osalta annettu komission asetus (EU) N:o 88/2011)

2013/C 220/14

Koulutusta ja elinikäistä oppimista koskevien tilastojen tuottamisesta ja kehittämisestä 23 päivänä huhtikuuta 2008 annettua Euroopan parlamentin ja neuvoston asetusta (EY) N:o 452/2008, sellaisena kuin se on mukautettuna ETA-sopimukseen sen pöytäkirjalla N:o 1 ja sellaisena kuin siihen viitataan ETA-sopimuksen liitteessä XXI olevassa 18w kohdassa (asetus (EY) N:o 452/2008) (1), sovelletaan tilastojen laatimiseen kolmella erityisalalla. Asetuksen (EY) N:o 452/2008 6 artiklan 3 kohdassa annetaan tarvittaessa mahdollisuus rajattuihin poikkeuksiin ja siirtymäaikoihin.

Koulutusta ja elinikäistä oppimista koskevien tilastojen tuottamisesta ja kehittämisestä annetun Euroopan parlamentin ja neuvoston asetuksen (EY) N:o 452/2008 täytäntöönpanemisesta koulutusjärjestelmiä koskevien tilastojen osalta 2 päivänä helmikuuta 2011 annetussa komission asetuksessa (EU) N:o 88/2011, sellaisena kuin se on mukautettuna ETA-sopimukseen sen pöytäkirjalla N:o 1 ja sellaisena kuin siihen viitataan ETA-sopimuksen liitteessä XXI olevassa 18wb kohdassa (asetus (EU) N:o 88/2011) (2), vahvistetaan säännöt asetuksen (EY) N:o 452/2008 täytäntöönpanolle aluetta 1 (koulutusjärjestelmiä koskevat tiedot) koskevien tilastotietojen keräämisen, siirron ja käsittelyn osalta.

EFTAn valvontaviranomaisella on toimivalta myöntää asetuksen (EY) N:o 452/2008 6 artiklan 3 kohdan mukaisia poikkeuksia Islannin, Liechtensteinin ja Norjan esittämistä hakemuksista.

Norja on hakenut asetuksen (EY) N:o 452/2008 6 artiklan 3 kohdan mukaisia poikkeuksia tiettyjen asetuksen (EU) N:o 88/2011 liitteessä I lueteltujen ominaisuuksien osalta.

EFTAn valvontaviranomainen on myöntänyt EFTAn tilastokomitean lausunnon mukaisesti poikkeukset seuraavien, asetuksen (EU) N:o 88/2011 liitteessä I lueteltujen ominaisuuksien osalta 31 päivään joulukuuta 2013 saakka.

Taulukot ja jaottelut NORJA — Tutkintojen lukumäärä, ISCED 6, kapea-alainen tieteen alan koulutus (kahden numeron taso) (rivit A14–A17, A47–A50 ja A80–A83 sarakkeessa 12–13), taulukko GRAD5 — Oppilaiden lukumäärä, ISDEC 0, vastaavalla rajauksella kuin opetushenkilöstöä koskevissa tilastoissa (sarake 2 ja rivit C1–C3), taulukko PERS_ENRL2 — Oppilaiden lukumäärä, kaikki ISDEC-tasot, vastaavalla rajauksella kuin opetushenkilöstöä koskevissa tilastoissa oppilaitoksen tyypin mukaan (rivit C1–C3), taulukko PERS_ENRL2 — Luokanopettajien lukumäärä, ISCED 0 (sarake 2), taulukko PERS1 — Luokanopettajien lukumäärä, ISCED 0, kokopäiväiset, osa-aikaiset, FTE-luku (full time equivalents) yksityisissä laitoksissa (sarake 2), taulukko PERS1 — Luokanopettajien lukumäärä, ISCED 3, koulutusohjelman suuntautumisen mukaan (sarake 7–8), kokopäiväiset, osa-aikaiset, FTE-luku (full time equivalents), taulukko PERS1 — Luokanopettajien lukumäärä, ISCED 4 (sarake 11), koulutusohjelman suuntautumisen mukaan (sarake 12–13), kokopäiväiset, osa-aikaiset, FTE-luku (full time equivalents), taulukko PERS1 — Korkeakoulujen opetushenkilöstö, ISCED 5B (sarake 17) kokopäiväiset, osa-aikaiset, FTE-luku (full time equivalents), taulukko PERS1 — Luokanopettajien lukumäärä, kaikki ISCED-tasot, yksityisissä laitoksissa (rivit A50–A53), taulukko PERS1 — Kotitalouksien menot oppilaitoksille, taulukko FINANCE1 (rivit H1, H4, H5, H18 ja H20) — Muiden yksityisten tahojen menot oppilaitoksille, taulukko FINANCE1 (rivit E1, E4, E5, E10, E11, E12 ja E20) — Avustavien palvelujen menot julkisissa laitoksissa, taulukko FINANCE2 (rivi X30)

(1) ETA:n sekakomitean päätös N:o 125/2008 (EUVL L 339, 18.12.2008, s. 118, ja ETA-täydennysosa N:o 79, 18.12.2008, s. 27), joka tuli voimaan 8 päivänä marraskuuta 2008.

(2) ETA:n sekakomitean päätös N:o 159/2011 (EUVL L 76, 15.3.2012, s. 46, ja ETA-täydennysosa N:o 15, 15.3.2012, s. 52), joka tuli voimaan 3 päivänä joulukuuta 2011.